-Ինձ բախտ է վիճակվել մեր մայր թերթը խմբագրել արցախա-ադրբեջանական պատերազմի թերևս ամենաթեժ ժամանակաշրջանում: Ու պետք է արձանագրել, որ, ի հեճուկս ամեն քայլափոխի յուրաքանչյուրիս սպառնացող վտանգի, նյութական չափազանց սուղ միջոցների, ներքաղաքական բարդ ու լարված, կարելի է ասել՝ պայթունավտանգ մթնոլորտի, որը պայմանավորված էր իշխանության ձգտող նորելուկ ուժերի կատաղի մրցավազքով, ՙԱրցախ՚ անունը կրող թերթը՝ ի պատիվ խմբագրակազմի, պատվով կատարեց իր առաքելությունը, դրանով իսկ իր համեստ լուման ներդնելով հաղթանակի գործում։